nibzard/narodne-novine-full-text-markdown huggingface dataset:
## Pravilnik o izmjenama i dopunama Pravilnika o načinu prikupljanja podataka, vođenju registra, te uvjetima korištenja podataka o šumskim požarima

### NN 10/2009 (23.1.2009.), Pravilnik o izmjenama i dopunama Pravilnika o načinu prikupljanja podataka, vođenju registra, te uvjetima korištenja podataka o šumskim požarima

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

234

Na temelju članka 40. stavka 4. Zakona o šumama (»Narodne novine« broj 140/05, 82/06 i 129/08) ministar regionalnog razvoja, šumarstva i vodnoga gospodarstva, donosi

PRAVILNIK

O IZMJENAMA I DOPUNAMA PRAVILNIKA O NAČINU PRIKUPLJANJA PODATAKA, VOĐENJU REGISTRA, TE UVJETIMA KORIŠTENJA PODATAKA O ŠUMSKIM POŽARIMA

Članak 1.

U Pravilniku o načinu prikupljanja podataka, vođenju registra, te uvjetima korištenja podataka o šumskim požarima (»Narodne novine« broj 126/06, 101/07 i 74/08) u članku 5. iza stavka 1. dodaje se novi stavak 2. koji glasi:

»(2) Za šumske požare koji opožare površinu od najmanje 50 hektara Trgovačko društvo i Šumarska savjetodavna služba dužni su voditi i dodatne podatke koji uključuju razinu štete (mala, srednja ili velika) te lokaciju.

Dosadašnji stavci 2. do 6. postaju stavci 3. do 7.

Članak 2.

Iza članka 7. dodaje se članak 7a. koji glasi:

»Članak 7a.

Ministarstvo je dužno do 1. srpnja svake godine za potrebe Europskog informacijskog sustava za šumske požare (EFFIS) dostaviti Zajedničkom istraživačkom centru Europske komisije sljedeće podatke o svakom šumskom požaru koji se dogodio na području Republike Hrvatske tijekom prethodne godine:

– datum i vrijeme prve uzbune

– datum i vrijeme prve intervencije

– datum i vrijeme ugašenja

– lokaciju izbijanja požara na razini jedinice lokalne samouprave

– ukupna opožarena površina

– razdiobu opožarene površine na šume, ostalo šumsko zemljište i nešumsko zemljište

– vjerojatni uzrok požara.

Podaci se dostavljaju datotekama u formatu ASCII odvojeni zarezom (tj. CSV – vrijednosti odvojene zarezom). Svaki požar je jedna stavka datoteke.«

Članak 3.

Obrasci ŠP-1 i ŠP-2 koji su prilog i sastavni dio Pravilnika o načinu prikupljanja podataka, vođenju registra te uvjetima korištenja podataka o šumskim požarima (»Narodne novine« br. 126/06, 101/07 i 74/08) zamjenjuju se novim Obrascima ŠP-1 i ŠP-2 koji su prilog i sastavni dio ovoga Pravilnika.

Članak 4.

Ovaj Pravilnik stupa na snagu osmog dana od dana objave u »Narodnim novinama«, osim odredbe članka 7a. koja stupa na snagu danom pristupanja Republike Hrvatske u Europsku uniju.

Klasa: 011-01/09-01/01

Urbroj: 538-07-09-01

Zagreb, 13. siječnja 2009.

Ministar
Petar Čobanković, v. r.

![](dodatni/380598.jpeg)

![](dodatni/380599.jpeg)

![](dodatni/380600.jpeg)

![](dodatni/380601.jpeg)

Pravilnik, NN 10/2009-234
## Pravilnik o izmjenama i dopunama Pravilnika o obrascima i zbirkama podataka u postupku azila

### NN 10/2009 (23.1.2009.), Pravilnik o izmjenama i dopunama Pravilnika o obrascima i zbirkama podataka u postupku azila

MINISTARSTVO UNUTARNJIH POSLOVA

235

Na temelju članka 100. Zakona o azilu (»Narodne novine« broj: 79/07.) ministar unutarnjih poslova donosi

PRAVILNIK

O IZMJENAMA I DOPUNAMA PRAVILNIKA O OBRASCIMA I ZBIRKAMA PODATAKA U POSTUPKU AZILA

Članak 1.

U Pravilniku o obrascima i zbirkama podataka u postupku azila (»Narodne novine« broj: 36/08. i 46/08. – ispr.), članak 38. mijenja se i glasi:

»Članak 38.

Zbirka podataka o azilantima i strancima pod supsidijarnom zaštitom, pored podataka iz članak 37. stavka 1. točke 1. do 12. ovog Pravilnika sadrži:

1. osobni identifikacijski broj,

2. boravište azilanta odnosno mjesto i adresu stanovanja stranca pod supsidijarnom zaštitom,

3. podatke o izdanoj osobnoj iskaznici za azilanta odnosno za stranca pod supsidijarnom zaštitom,

4. podatke o prestanku ili poništenju azila odnosno supsidijarne zaštite,

5. prostor za napomenu.«.

Članak 2.

Članak 39. mijenja se i glasi:

»Članak 39.

Zbirka podataka o strancima pod privremenom zaštitom, pored podataka iz članak 37. stavak 1. točke 1. do 15. ovog Pravilnika sadrži:

1. osobni identifikacijski broj,

2. podatke o izdanoj iskaznici stranca pod privremenom zaštitom,

3. podatke o prestanku zaštite,

4. podatke o roku za napuštanje Republike Hrvatske,

5. podatke o izdanim dozvolama za preseljenje stranca pod privremenom zaštitom iz jedne države u drugu,

6. prostor za napomenu.«.

Članak 3.

Ovaj Pravilnik stupa na snagu danom objave u »Narodnim novinama«.

Broj: 511-01-152-81324-2008.

Zagreb, 16. siječnja 2009.

Ministar
Tomislav Karamarko, v. r.

Pravilnik, NN 10/2009-235
## Rješenje o razrješenju predsjednika i članova Povjerenstva za priznavanje naziva primarijus

### NN 10/2009 (23.1.2009.), Rješenje o razrješenju predsjednika i članova Povjerenstva za priznavanje naziva primarijus

MINISTARSTVO ZDRAVSTVA I SOCIJALNE SKRBI

236

Na temelju članka 138. stavka 2. Zakona o zdravstvenoj zaštiti (»Narodne novine«, broj: 121/03, 44/05, 48/05, 85/06 i 117/08), ministar zdravstva i socijalne skrbi Republike Hrvatske donosi:

RJEŠENJE

O RAZRJEŠENJU PREDSJEDNIKA I ČLANOVA POVJERENSTVA ZA PRIZNAVANJE NAZIVA PRIMARIJUS

1. Razrješuje se prof dr. sc. JADRANKA MOROVIĆ-VERGLES dužnosti predsjednice Povjerenstva za priznavanje naziva primarijus.

2. Razrješuju se dužnosti članovi Povjerenstva za priznavanje naziva primarijus:

– prof. dr. sc. VLADIMIR JUKIĆ

– doc. dr. sc. MARIJA ŽAGAR

– prim. VJEKOSLAV MAHOVLIĆ

– prim. mr. sc. HANZI PREDANIĆ-GAŠPARAC

Klasa: UP/I-011-01/08-01/145

Urbroj: 534-07-2-2/4-08-8

Zagreb, 24. prosinca 2008.

Ministar
mr. Darko Milinović, dr. med., v. r.

Rješenje, NN 10/2009-236
## Rješenje o imenovanju predsjednika i članova Povjerenstva za priznavanje naziva primarijus

### NN 10/2009 (23.1.2009.), Rješenje o imenovanju predsjednika i članova Povjerenstva za priznavanje naziva primarijus

**MINISTARSTVO ZDRAVSTVA I SOCIJALNE SKRBI**

237

Na temelju članka 138. stavka 2. Zakona o zdravstvenoj zaštiti (»Narodne novine«, broj: 121/03, 44/05, 48/05, 85/06 i 117/08), ministar zdravstva i socijalne skrbi Republike Hrvatske donosi:

RJEŠENJE

O IMENOVANJU PREDSJEDNIKA I ČLANOVA POVJERENSTVA ZA PRIZNAVANJE NAZIVA PRIMARIJUS

1. Imenuje se prof. dr. sc. JADRANKA MOROVIĆ-VERGLES predsjednikom Povjerenstva za priznavanje naziva primarijus.

2. Za članove Povjerenstva za priznavanje naziva primarijus:

– prof. dr. sc. VLADIMIR JUKIĆ

– doc. dr. sc. MARIJA ŽAGAR

– prim. VJEKOSLAV MAHOVLIĆ

– prof. dr. sc. MATE LJUBIČIĆ

– prim. DANIJEL MRAZOVAC

– dr. sc. DAVOR SEIFERT

Klasa: UP/I-011-01/08-01/145

Urbroj: 534-07-2-2/4-09-9

Zagreb, 14. siječnja 2009.

Ministar
mr. Darko Milinović, dr. med., v. r.

Rješenje, NN 10/2009-237
## Ispravak Odluke o izmjeni i dopuni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 10/2009 (23.1.2009.), Ispravak Odluke o izmjeni i dopuni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

> **HRVATSKI ZAVOD ZA ZDRAVSTVENO OSIGURANJE**

241

Nakon izvršene usporedbe s izvornim tekstom utvrđena je pogreška u Odluci o izmjeni i dopuni Odluke o utvrđivanju popisa dijagnostičkih i terapijskih postupaka u zdravstvenim djelatnostima – vremenski i kadrovski normativi, objavljenoj u »Narodnim novinama« broj 2/09. od 3. siječnja 2009. godine, te molimo da u jednom od sljedećih brojeva »Narodnih novina« objavite:

ISPRAVAK

ODLUKE O IZMJENI I DOPUNI ODLUKE O UTVRĐIVANJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

U Odluci o izmjeni i dopuni Odluke o utvrđivanju popisa dijagnostičkih i terapijskih postupaka u zdravstvenim djelatnostima-vremenski i kadrovski normativi (»Narodne novine«, broj 2/09.) u članku l. stavku 1. podstavku 8. pod postupkom: »Dolazak u postupak zdravstvene njege/fizikalne terapije u kući bolesnika više od 20 km« u stupcu: »Šifra« broj: »92116« zamjenjuje se brojem: »92117«.

Klasa: 025-04/08-01/323

Urbroj: 338-01-01-08-2

Zagreb, 7. siječnja 2008.

Predsjednik
Upravnog vijeća Hrvatskog zavoda
za zdravstveno osiguranje
prim. Stjepan Bačić, dr. med., v. r.

Ostalo, NN 10/2009-241
## Statistički standardi za Mjesečno istraživanje o industrijskoj proizvodnji i zaposlenim osobama (IND-1/KPS/M)

### NN 11/2009 (26.1.2009.), Statistički standardi za Mjesečno istraživanje o industrijskoj proizvodnji i zaposlenim osobama (IND-1/KPS/M)

DRŽAVNI ZAVOD ZA STATISTIKU

242

Na temelju članka 43. Zakona o službenoj statistici (NN, br. 103/03.) Državni zavod za statistiku određuje

[STATISTIČKI STANDARDI](dodatni/380611.pdf)  [ZA MJESEČNO ISTRAŽIVANJE O INDUSTRIJSKOJ PROIZVODNJI I ZAPOSLENIM](dodatni/380611.pdf) [OSOBAMA](dodatni/380611.pdf) [(IND-1/KPS/M)](dodatni/380611.pdf)

Ostalo, NN 11/2009-242
## Odluka kojom se Aleksandar Broz opoziva s dužnosti izvanrednog i opunomoćenog veleposlanika Republike Hrvatske u Republici Indoneziji, Republici Filipini, Republici Singapur i Kraljevini Tajland sa sjedištem u Džakarti

### NN 12/2009 (28.1.2009.), Odluka kojom se Aleksandar Broz opoziva s dužnosti izvanrednog i opunomoćenog veleposlanika Republike Hrvatske u Republici Indoneziji, Republici Filipini, Republici Singapur i Kraljevini Tajland sa sjedištem u Džakarti

PREDSJEDNIK REPUBLIKE HRVATSKE

243

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: 080-02/08-02/319, urbroj: 50304/2-08-05 od 10. prosinca 2008., kojim je predsjednik Vlade Republike Hrvatske dao prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

ALEKSANDAR BROZ opoziva se s dužnosti izvanrednog i opunomoćenog veleposlanika Republike Hrvatske u Republici Indoneziji, sa sjedištem u Džakarti, dužnosti izvanrednog i opunomoćenog veleposlanika Republike Hrvatske u Republici Filipini, sa sjedištem u Džakarti, dužnosti izvanrednog i opunomoćenog veleposlanika Republike Hrvatske Republici Singapur, sa sjedištem u Džakarti i dužnosti izvanrednog i opunomoćenog veleposlanika Republike Hrvatske u Kraljevini Tajland, sa sjedištem u Džakarti.

Ova Odluka stupa na snagu 5. veljače 2009. godine.

Klasa: 018-07/08-02/17

Urbroj: 71-05-03/1-09-4

Zagreb, 20. siječnja 2009.

Predsjednik
Republike Hrvatske
Stjepan Mesić, v. r.

Odluka, NN 12/2009-243
## Uredba o računanju vremena u 2009. godini

### NN 12/2009 (28.1.2009.), Uredba o računanju vremena u 2009. godini

VLADA REPUBLIKE HRVATSKE

244

Na temelju članka 2. stavka 2. Zakona o računanju vremena (»Narodne novine«, br. 27/93 i 33/96), Vlada Republike Hrvatske je na sjednici održanoj 22. siječnja 2009. godine donijela

UREDBU

O RAČUNANJU VREMENA U 2009. GODINI

Članak 1.

Ljetno računanje vremena u 2009. godini počinje 29. ožujka 2009. godine u 02 h 00 min i 00 s, tako što se pomicanjem za jedan sat unaprijed, vrijeme u 02 h 00 min i 00 s računa kao 03 h 00 min i 00 s.

Članak 2.

Ljetno računanje vremena u 2009. godini završava 25. listopada 2009. godine u 03 h 00 min i 00 s, tako što se pomicanjem za jedan sat unatrag vrijeme u 03 h 00 min i 00 s računa kao 02 h 00 min i 00 s.

Članak 3.

Sat koji se 25. listopada 2009. godine zbog pomicanja za jedan sat unatrag pojavljuje dva puta između 02 h 00 min i 00 s i 03 h 00 min i 00 s, označava se prvi put kao sat 2A, a drugi put kao sat 2B.

Članak 4.

Ova Uredba stupa na snagu osmog dana od dana objave u »Narodnim novinama«.

Klasa: 960-02/09-01/01

Urbroj: 5030106-09-1

Zagreb, 22. siječnja 2009.

Predsjednik
dr. sc. Ivo Sanader, v. r.

Uredba, NN 12/2009-244
## Odluka o utvrđivanju plaće predsjednika, zamjenika predsjednika i članova Vijeća Hrvatske agencije za poštu i elektroničke komunikacije

### NN 12/2009 (28.1.2009.), Odluka o utvrđivanju plaće predsjednika, zamjenika predsjednika i članova Vijeća Hrvatske agencije za poštu i elektroničke komunikacije

**VLADA REPUBLIKE HRVATSKE**

247

Na temelju članka 8. stavaka 11. i 12. Zakona o elektroničkim komunikacijama (»Narodne novine«, broj 73/2008), članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke IV. Odluke o utvrđivanju plaće članova tijela koja vode poslove pravnih osoba u pretežitom vlasništvu Republike Hrvatske (»Narodne novine«, br. 39/2000 i 16/2002), Vlada Republike Hrvatske je na sjednici održanoj 22. siječnja 2009. godine donijela

ODLUKU

O UTVRĐIVANJU PLAĆE PREDSJEDNIKA, ZAMJENIKA PREDSJEDNIKA I ČLANOVA VIJEĆA HRVATSKE AGENCIJE ZA POŠTU I ELEKTRONIČKE KOMUNIKACIJE

I.

Plaća predsjednika, zamjenika predsjednika i članova Vijeća Hrvatske agencije za poštu i elektroničke komunikacije utvrđuje se množenjem osnovice za obračun plaće, koja je utvrđena Zakonom o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 131/2000, 30/2001, 59/2001, 114/2001, 153/2002, 163/2003, 16/2004, 30/2004, 187/2004, 121/2005, 151/2005, 141/2006, 17/2007, 107/2007 i 60/2008), s određenim koeficijentom, i to:

1. predsjednik Vijeća Hrvatske agencije za poštu i
 elektroničke komunikacije 6,00

2. zamjenik predsjednika Vijeća Hrvatske agencije
 za poštu i elektroničke komunikacije 5,80

3. član Vijeća Hrvatske agencije za poštu i elektroničke
 komunikacije 5,50

II.

Pojedinačna rješenja o visini plaće iz točke I. ove Odluke donosi Vijeće Hrvatske agencije za poštu i elektroničke komunikacije.

III.

Danom stupanja na snagu ove Odluke stavlja se izvan snage Odluka o utvrđivanju visine plaće predsjednika i iznosu naknade članovima Vijeća za poštanske usluge, klase: 120-02/04-01/09, urbroja: 5030116-04-1, od 6. listopada 2004. godine.

IV.

Danom stupanja na snagu ove Odluke u Odluci o utvrđivanju plaće ravnatelja ili drugih voditelja, njihovih zamjenika i pomoćnika kao i članova pravnih osoba kojih je osnivač država, klase: 080-02/02-01/38, urbroja: 50304/2-02-01, od 14. veljače 2002. godine, klase: 120-02/03-01/02, urbroja: 5030109-03-1, od 3. siječnja 2003. godine, urbroja: 5030109-03-3, od 27. studenoga 2003. godine, urbroja: 5030109-03-5, od 11. prosinca 2003. godine, urbroja: 50304/2-04-02, od 11. studenoga 2004. godine, klase: 120-02/05-01/10, urbroja: 5030105-05-1, od 8. srpnja 2005. godine i klase: 120-02/07-01/12, urbroja: 5030105-07-3, od 7. prosinca 2007. godine, u točki I. podtočki 1. šesta alineja se briše, u podtočki 2. četvrta alineja se briše, a u podtočki 3. peta alineja se briše.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 120-02/09-01/01

Urbroj: 5030116-09-1

Zagreb, 22. siječnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 12/2009-247
## Odluka o davanju suglasnosti na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

### NN 12/2009 (28.1.2009.), Odluka o davanju suglasnosti na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

**VLADA REPUBLIKE HRVATSKE**

248

Na temelju članka 74. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 22. siječnja 2009. godine donijela

ODLUKU

O DAVANJU SUGLASNOSTI NA ODLUKU O IZMJENI ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjeni Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 022-04/08-03/33, urbroja: 2170/1-1-05-01/6-08-09, koju je donijelo Županijsko poglavarstvo Primorsko-goranske županije na 118. sjednici, održanoj 13. studenoga 2008. godine, a kojom se proširuje lučko područje luke Mali Lošinj i luke Mišnjak.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 342-21/08-01/02

Urbroj: 5030116-09-1

Zagreb, 22. siječnja 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 12/2009-248
## Rješenje o skraćenju lovostaje smeđeg medvjeda (Ursus arctos L.)

### NN 12/2009 (28.1.2009.), Rješenje o skraćenju lovostaje smeđeg medvjeda (Ursus arctos L.)

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

254

Na temelju članka 62. točke 1. Zakona o lovstvu (»Narodne novine« broj 140/05) i prijedloga Nacionalnog povjerenstva za izradu i provedbu Akcijskog plana gospodarenja smeđim medvjedom u Republici Hrvatskoj u 2009. godini, Ministarstvo regionalnog razvoja, šumarstva i vodnoga gospodarstva, donosi

RJEŠENJE

1. Lovostaja smeđeg medvjeda (Ursus arctos L.) propisana Pravilnikom o lovostaji (»Narodne novine«, broj: 155/05 i 82/06), skraćuje se na način da je istog u 2009. godini zabranjeno loviti od 1. svibnja do 15. rujna i od 16. do 31. prosinca.

2. Ovo Rješenje objavit će se u »Narodnim novinama«.

Klasa: 323-01/09-01/13

Urbroj: 538-08-09-01

Zagreb, 14. siječnja 2009.

Ministar
Petar Čobanković, v. r.

Rješenje, NN 12/2009-254
## Odluka o imenovanju sutkinje Trgovačkog suda u Rijeci

### NN 12/2009 (28.1.2009.), Odluka o imenovanju sutkinje Trgovačkog suda u Rijeci

**DRŽAVNO SUDBENO VIJEĆE**

257

Na temelju č1. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 50. sjednici, održanoj 18. prosinca 2008. godine, donijelo

ODLUKU

O IMENOVANJU SUTKINJE

Za sutkinju Trgovačkog suda u Rijeci se imenuje:

NIKOLINA MIŠKOVIĆ, viša sudska savjetnica u Trgovačkom sudu u Rijeci. Imenovana kandidatkinja će stupiti na dužnost 1. ožujka 2009. godine.

Na temelju čl. 122. st. 2. Ustava Republike Hrvatske Nikolina Mišković se imenuje na vrijeme od pet godina.

Ova će se odluka objaviti u »Narodnim novinama«.

Broj: IS-17/08

Zagreb, 18. prosinca 2008.

Predsjednik
Ivan Mikšić, v. r.

Odluka, NN 12/2009-257
## Odluka o imenovanju suca Županijskog suda u Osijeku

### NN 12/2009 (28.1.2009.), Odluka o imenovanju suca Županijskog suda u Osijeku

**DRŽAVNO SUDBENO VIJEĆE**

260

Na temelju č1. 123. st. 1. Ustava Republike Hrvatske (»Narodne novine« 41/01 – pročišćeni tekst) i čl. 12. al. 1. Zakona o Državnom sudbenom vijeću (»Narodne novine« 58/93, 49/99, 31/00, 107/00, 129/00, 59/05 i 150/05) Državno sudbeno vijeće (dalje: Vijeće) je na 50. sjednici, održanoj 18. prosinca 2008. godine, donijelo

ODLUKU

O IMENOVANJU SUCA

Za suca Županijskog suda u Osijeku se imenuje:

MIRKO RADOJČIĆ, sudac Općinskog suda u Osijeku. Imenovani kandidat će stupiti na dužnost 1. ožujka 2009. godine. Ova će se odluka objaviti u »Narodnim novinama«.

Broj: IS-22/08

Zagreb, 18. prosinca 2008.

Predsjednik
Ivan Mikšić, v. r.

Odluka, NN 12/2009-260
## Rješenje kojim se Jošku Doriću daje odobrenje za obavljanje dužnosti člana Uprave ovlaštenog društva Fintrade d.o.o. Split

### NN 12/2009 (28.1.2009.), Rješenje kojim se Jošku Doriću daje odobrenje za obavljanje dužnosti člana Uprave ovlaštenog društva Fintrade d.o.o. Split

**HRVATSKA AGENCIJA ZA NADZOR
FINANCIJSKIH USLUGA**

263

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 597. Zakona o tržištu kapitala (»Narodne novine« br. 88/08 i 146/08) i članka 40.b stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana Uprave ovlaštenog društva Fintrade d.o.o. Split, Hrvojeva 12, na sjednici održanoj 22. siječnja 2009. godine donijela je

RJEŠENJE

1. Jošku Doriću iz Splita, Put Firula 17, rođenom 15. prosinca 1970. godine, daje se odobrenje za obavljanje dužnosti člana Uprave ovlaštenog društva Fintrade d.o.o. Split, Hrvojeva 12.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/41

Urbroj: 326-111/09-4

Zagreb, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-263
## Rješenje kojim se Milanu Potnaru daje odobrenje za obavljanje dužnosti člana Uprave ovlaštenog društva Fintrade d.o.o. Split

### NN 12/2009 (28.1.2009.), Rješenje kojim se Milanu Potnaru daje odobrenje za obavljanje dužnosti člana Uprave ovlaštenog društva Fintrade d.o.o. Split

**HRVATSKA AGENCIJA ZA NADZOR**

**FINANCIJSKIH USLUGA**

264

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 597. Zakona o tržištu kapitala (»Narodne novine« br. 88/08 i 146/08) i članka 40.b stavak 5. Zakona o tržištu vrijednosnih papira (»Narodne novine« br. 84/02 i 138/06), Uprava Hrvatske agencije za nadzor financijskih usluga, odlučujući o zahtjevu za izdavanje odobrenja za obavljanje dužnosti člana Uprave ovlaštenog društva FINTRADE d.o.o. Split, Hrvojeva 12, na sjednici održanoj 22. siječnja 2009. godine donijela je

RJEŠENJE

1. Milanu Potnaru iz Splita, R. Boškovića 21, rođenom 30. kolovoza 1971. godine, daje se odobrenje za obavljanje dužnosti člana Uprave ovlaštenog društva FINTRADE d.o.o. Split, Hrvojeva 12.

2. Izrjeka ovog rješenja objavit će se u »Narodnim novinama«.

Klasa: UP/I-451-04/08-02/42

Urbroj: 326-111/09-4

Zagreb, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-264
## Rješenje kojim se društvu za upravljanje investicijskim fondovima OTP Invest d.o.o. iz Zagreba, odobrava osnivanje OTP Ekspand otvorenog investicijskog fonda s javnom ponudom

### NN 12/2009 (28.1.2009.), Rješenje kojim se društvu za upravljanje investicijskim fondovima OTP Invest d.o.o. iz Zagreba, odobrava osnivanje OTP Ekspand otvorenog investicijskog fonda s javnom ponudom

**HRVATSKA AGENCIJA ZA NADZOR
FINANCIJSKIH USLUGA**

267

Na temelju odredbi članka 15. točka 4. alineja 1., članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 5., 50., 91., 105 i članka 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima OTP Invest d.o.o. iz Zagreba, Avenija Dubrovnik 16, zastupanog po punomoćniku Marinu Vici Vujičiću, odvjetniku iz odvjetničkog društva Šavorić i Partneri, u predmetu odobrenja osnivanja i prijave upisa u registar fonda OTP Ekspand otvorenog investicijskog fonda s javnom ponudom, temeljem odluke Uprave na sjednici održanoj 22. siječnja 2009. donijela je:

RJEŠENJE

1. Društvu za upravljanje investicijskim fondovima OTP Invest d.o.o. iz Zagreba, Avenija Dubrovnik 16, odobrava se osnivanje OTP Ekspand otvorenog investicijskog fonda s javnom ponudom.

2. Društvu za upravljanje investicijskim fondovima OTP Invest d.o.o. iz Zagreba, Avenija Dubrovnik 16, odobrava se Prospekt i Statut OTP Ekspand otvorenog investicijskog fonda s javnom ponudom.

3. Društvo za upravljanje investicijskim fondovima OTP Invest d.o.o. iz Zagreba, Avenija Dubrovnik 16, obvezno je objaviti Prospekt i Statut OTP Ekspand otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Odobrava se izbor OTP Banka Hrvatska dioničko društvo sa sjedištem u Zadru, Domovinskog rata 3, za obavljanje poslova depozitne banke za OTP Ekspand otvoreni investicijski fond s javnom ponudom i to na temelju ugovora sklopljenog 8. srpnja 2008. između društva za upravljanje investicijskim fondovima OTP Invest d.o.o. iz Zagreba, Avenija Dubrovnik 16, i OTP Banka Hrvatska dioničko društvo sa sjedištem u Zadru, Domovinskog rata 3.

5. OTP Ekspand otvoreni investicijski fond s javnom ponudom upisuje se u registar fondova pod identifikacijskim brojem JPD137.

6. Izrjeka ovog rješenja objavit će se u »Narodnim novinama«.

Klasa: UP/I- 451-04/08-06/16

Urbroj: 326-113-09-3

Zagreb, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-267
## Rješenje kojim se društvu za upravljanje investicijskim fondovima OTP Invest d.o.o. iz Zagreba, odobrava osnivanje OTP Europa Plus otvorenog investicijskog fonda s javnom ponudom

### NN 12/2009 (28.1.2009.), Rješenje kojim se društvu za upravljanje investicijskim fondovima OTP Invest d.o.o. iz Zagreba, odobrava osnivanje OTP Europa Plus otvorenog investicijskog fonda s javnom ponudom

**HRVATSKA AGENCIJA ZA NADZOR**

**FINANCIJSKIH USLUGA**

268

Na temelju odredbi članka 15. točka 4. alineja 1., članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05), članka 5., 50., 91., 105 i članka 113. Zakona o investicijskim fondovima (»Narodne novine«, broj 150/05), Hrvatska agencija za nadzor financijskih usluga, na zahtjev društva za upravljanje investicijskim fondovima OTP Invest d.o.o. iz Zagreba, Avenija Dubrovnik 16, zastupanog po punomoćniku Marinu Vici Vujičiću, odvjetniku iz odvjetničkog društva Šavorić i Partneri, u predmetu odobrenja osnivanja i prijave upisa u registar fonda OTP Europa Plus otvorenog investicijskog fonda s javnom ponudom, temeljem odluke Uprave na sjednici održanoj 22. siječnja 2009. donijela je:

RJEŠENJE

1. Društvu za upravljanje investicijskim fondovima OTP Invest d.o.o. iz Zagreba, Avenija Dubrovnik 16, odobrava se osnivanje OTP Europa Plus otvorenog investicijskog fonda s javnom ponudom.

2. Društvu za upravljanje investicijskim fondovima OTP Invest d.o.o. iz Zagreba, Avenija Dubrovnik 16, odobrava se Prospekt i Statut OTP Europa Plus otvorenog investicijskog fonda s javnom ponudom.

3. Društvo za upravljanje investicijskim fondovima OTP Invest d.o.o. iz Zagreba, Avenija Dubrovnik 16, obvezno je objaviti Prospekt i Statut OTP Europa Plus otvorenog investicijskog fonda s javnom ponudom u dnevnim novinama koje se prodaju na cjelokupnom teritoriju Republike Hrvatske, u roku od sedam (7) dana od dana dostave ovog rješenja.

4. Odobrava se izbor OTP Banka Hrvatska dioničko društvo sa sjedištem u Zadru, Domovinskog rata 3, za obavljanje poslova depozitne banke za OTP Europa Plus otvoreni investicijski fond s javnom ponudom i to na temelju ugovora sklopljenog 8. srpnja 2008. između društva za upravljanje investicijskim fondovima OTP Invest d.o.o. iz Zagreba, Avenija Dubrovnik 16, i OTP Banka Hrvatska dioničko društvo sa sjedištem u Zadru, Domovinskog rata 3.

5. OTP Europa Plus otvoreni investicijski fond s javnom ponudom upisuje se u registar fondova pod identifikacijskim brojem JPD136.

6. Izrjeka ovog rješenja objavit će se u »Narodnim novinama«.

Klasa: UP/I- 451-04/08-06/15

Urbroj: 326-113-09-7

Zagrebu, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-268
## Rješenje kojim se Luci Zieru i Darku Majcenu daje odobrenje za imenovanje članom Uprave društva UniCredit Leasing Croatia d.o.o., Zagreb i odobrenje za obavljanje poslova financijskog leasinga i poslova operativnog leasinga

### NN 12/2009 (28.1.2009.), Rješenje kojim se Luci Zieru i Darku Majcenu daje odobrenje za imenovanje članom Uprave društva UniCredit Leasing Croatia d.o.o., Zagreb i odobrenje za obavljanje poslova financijskog leasinga i poslova operativnog leasinga

**HRVATSKA AGENCIJA ZA NADZOR**

**FINANCIJSKIH USLUGA**

269

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 15. Zakona o leasingu (»Narodne novine« br: 135/06) u svezi s odredbama članka 106. i članka 21. Zakona o leasingu, odlučujući u objedinjenom postupku o zahtjevima Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja za imenovanje članova Uprave kojeg zastupa punomoćnik Marko Juranić iz Zagreba, Širolina 8, i zahtjeva društva UniCredit Leasing Croatia d.o.o., Zagreb, Heinzelova 33, za izdavanje odobrenja za obavljanje poslova leasinga, Uprava Hrvatske agencije za nadzor financijskih usluga na sjednici održanoj 22. siječnja 2009., donijela je

RJEŠENJE

I. Luci Zieru, državljaninu Republike Italije, s prebivalištem u Asti, Via Salvo D´Acquisto 8, rođenom 16. prosinca 1962. u Como-u, Republika Italija, daje se odobrenje za imenovanje članom uprave društva UniCredit Leasing Croatia d.o.o., Zagreb, Heinzelova 33, MBS: 080185577;

II. Darku Majcenu, s prebivalištem u Zagrebu, Nova cesta 134, rođenom 2. svibnja 1970. u Zagrebu, daje se odobrenje za imenovanje članom Uprave društva UniCredit Leasing Croatia d.o.o., Zagreb, Heinzelova 33, MBS: 080185577;

III. Društvu UniCredit Leasing Croatia d.o.o., Zagreb, Heinzelova 33, MBS: 080185577, daje se odobrenje za obavljanje poslova financijskog leasinga i poslova operativnog leasinga.

IV. Izrjeka ovog Rješenja objavit će se u »Narodnim novinama«.

Klasa: UP/I-451-01/07-02/51

Urbroj: 326-114-09-46

Zagreb, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-269
## Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Bogdanu Drakuliću za obavljanje funkcije člana Uprave društva UniCredit Leasing Croatia d.o.o.

### NN 12/2009 (28.1.2009.), Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Bogdanu Drakuliću za obavljanje funkcije člana Uprave društva UniCredit Leasing Croatia d.o.o.

**HRVATSKA AGENCIJA ZA NADZOR**
**FINANCIJSKIH USLUGA**

270

Na temelju odredbi članka 8. i 19. Zakona o Hrvatskoj agenciji za nadzor financijskih usluga (»Narodne novine« br: 140/05) i odredbe članka 131. stavak 2. Zakona o općem upravnom postupku (»Narodne novine« br: 53/91, 103/96-Odluka Ustavnog suda Republike Hrvatske) u svezi s člankom 21. stavak 2. Zakona o leasingu (»Narodne novine« br: 135/06), u postupku povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja kandidatu za obavljanje funkcije člana uprave, kojeg zastupa punomoćnica Miroslava Goričnik-Gojsalić odvjetnica iz Odvjetničkog društva Korušić, Hrg & Uskoković sa sjedištem u Varaždinu, Anina ulica br. 2/II, pisarnica Kukuljevićeva 17, Zagreb, Uprava Hrvatske agencije za nadzor financijskih usluga na sjednici održanoj 22. siječnja 2009., donijela je

ZAKLJUČAK

1. Obustavlja se upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja Bogdanu Drakuliću iz Samobora, Slavonska 7, za obavljanje funkcije člana Uprave društva UniCredit Leasing Croatia d.o.o.

2. Izrjeka ovog Zaključka objavit će se u »Narodnim novinama«.

Klasa: UP/I-451-01/07-02/51

Urbroj: 326-114-09-43

Zagreb, 22. siječnja 2009.

Predsjednik Uprave
Ante Samodol, v. r.

Ostalo, NN 12/2009-270
## Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Robertu Galoviću za obavljanje funkcije člana Uprave društva UniCredit Leasing Croatia d.o.o.

### NN 12/2009 (28.1.2009.), Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Robertu Galoviću za obavljanje funkcije člana Uprave društva UniCredit Leasing Croatia d.o.o.

**HRVATSKA AGENCIJA ZA NADZOR**
**FINANCIJSKIH USLUGA**

271

Na temelju odredbi članka 8. i 19. Zakona o Hrvatskoj agenciji za nadzor financijskih usluga (»Narodne novine« br: 140/05) i odredbe članka 131. stavak 2. Zakona o općem upravnom postupku (»Narodne novine« br: 53/91, 103/96 – Odluka Ustavnog suda Republike Hrvatske) u svezi s člankom 21. stavak 2. Zakona o leasingu (»Narodne novine« br: 135/06), u postupku povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja kandidatu za obavljanje funkcije člana Uprave, kojeg zastupa punomoćnica Miroslava Goričnik-Gojsalić odvjetnica iz Odvjetničkog društva Korušić, Hrg & Uskoković sa sjedištem u Varaždinu, Anina ulica br. 2/II, pisarnica Kukuljevićeva 17, Zagreb, Uprava Hrvatske agencije za nadzor financijskih usluga na sjednici održanoj 22. siječnja 2009., donijela je

ZAKLJUČAK

1. Obustavlja se upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja Robertu Galoviću iz Velike Gorice, K.S. Đalskoga 33, za obavljanje funkcije člana Uprave društva UniCredit Leasing Croatia d.o.o.

2. Izrjeka ovog Zaključka objavit će se u »Narodnim novinama«.

Klasa: UP/I-451-01/07-02/51

Urbroj: 326-114-09-45

Zagreb, 22. siječnja 2009.

Predsjednik Uprave
Ante Samodol, v. r.

Ostalo, NN 12/2009-271
## Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Tomi Bolotinu za obavljanje funkcije člana Uprave društva UniCredit Leasing Croatia d.o.o.

### NN 12/2009 (28.1.2009.), Zaključak kojim se obustavlja upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, za izdavanje odobrenja Tomi Bolotinu za obavljanje funkcije člana Uprave društva UniCredit Leasing Croatia d.o.o.

**HRVATSKA AGENCIJA ZA NADZOR**
**FINANCIJSKIH USLUGA**

272

Na temelju odredbi članka 8. i 19. Zakona o Hrvatskoj agenciji za nadzor financijskih usluga (»Narodne novine« br. 140/05) i odredbe članka 131. stavak 2. Zakona o općem upravnom postupku (»Narodne novine« br: 53/91, 103/96-Odluka Ustavnog suda Republike Hrvatske) u svezi s člankom 21. stavak 2. Zakona o leasingu (»Narodne novine« br: 135/06), u postupku povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja kandidatu za obavljanje funkcije člana Uprave, kojeg zastupa punomoćnica Miroslava Goričnik-Gojsalić, odvjetnica iz Odvjetničkog društva Korušić, Hrg & Uskoković sa sjedištem u Varaždinu, Anina ulica br. 2/II, pisarnica Kukuljevićeva 17, Zagreb, Uprava Hrvatske agencije za nadzor financijskih usluga na sjednici održanoj 22. siječnja 2009., donijela je

ZAKLJUČAK

1. Obustavlja se upravni postupak pokrenut povodom zahtjeva Nadzornog odbora društva UniCredit Leasing Croatia d.o.o., Zagreb, Heinzelova 33, za izdavanje odobrenja Tomi Bolotinu iz Splita, Vinkovačka 21, za obavljanje funkcije člana Uprave društva UniCredit Leasing Croatia d.o.o.

2. Izrjeka ovog Zaključka objavit će se u »Narodnim novinama«.

Klasa: UP/I-451-01/07-02/51

Urbroj: 326-114-09-44

Zagreb, 22. siječnja 2009.

Predsjednik Uprave
Ante Samodol, v. r.

Ostalo, NN 12/2009-272
## Rješenje kojim se Zoranu Šimeku i Kristini Dujmović daje odobrenje za obavljanje funkcije člana Uprave društva Immoconsult Leasing d.o.o., Zagreb i odobrenje za obavljanje poslova financijskog leasinga i poslova operativnog leasinga

### NN 12/2009 (28.1.2009.), Rješenje kojim se Zoranu Šimeku i Kristini Dujmović daje odobrenje za obavljanje funkcije člana Uprave društva Immoconsult Leasing d.o.o., Zagreb i odobrenje za obavljanje poslova financijskog leasinga i poslova operativnog leasinga

**HRVATSKA AGENCIJA ZA NADZOR**
**FINANCIJSKIH USLUGA**

273

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), odredbi članaka 14., 15. i 21. Zakona o leasingu (»Narodne novine« br: 135/06) te odredbe članka 217. stavak 3. Zakona o općem upravnom postupku (»Narodne novine« br: 53/91, 103/96), odlučujući u objedinjenom postupku o zahtjevima Nadzornog odbora društva Immoconsult Leasing d.o.o., Zagreb, Radnička cesta 80, za izdavanje odobrenja za obavljanje funkcije članova Uprave i zahtjeva društva Immoconsult Leasing d.o.o. Zagreb, Radnička cesta 80, za izdavanje odobrenja za obavljanje poslova leasinga, koje zastupa punomoćnica odvjetnica Beata Glinska Kovač iz Zagreba, Ivana Lučića 2a, Uprava Hrvatske agencije za nadzor financijskih usluga na sjednici održanoj 22. siječnja 2009., donijela je

RJEŠENJE

I. Zoranu Šimeku s prebivalištem u Zagrebu, Kozjak 3, rođenom 1. ožujka 1970. u Zagrebu, daje se odobrenje za obavljanje funkcije člana Uprave društva Immoconsult Leasing d.o.o., Zagreb, Radnička cesta 80, MBS: 080623606.

II. Kristini Dujmović s prebivalištem u Zagrebu, Dubrava 219, rođenoj 17. ožujka 1980. u Zenici, Republika Bosna i Hercegovina, daje se odobrenje za obavljanje funkcije člana Uprave društva Immoconsult Leasing d.o.o., Zagreb, Radnička cesta 80, MBS: 080623606.

III. Društvu Immoconsult Leasing d.o.o., Zagreb, Radnička cesta 80, MBS: 080623606, daje se odobrenje za obavljanje poslova financijskog leasinga i poslova operativnog leasinga.

IV. Ovim Rješenjem ukida se Privremeno rješenje Hrvatske agencije za nadzor financijskih usluga, klasa: UP/I-451-01/08-02/14, urbroj: 326-114-08-12 od 25. rujna 2008.

V. Izrjeka ovog Rješenja objavit će se u »Narodnim novinama«.

Klasa: UP/I-451-01/08-02/14

Urbroj: 326-114-09-15

Zagreb, 22. siječnja 2009.

Predsjednik Uprave
Ante Samodol, v. r.

Rješenje, NN 12/2009-273
## Ispravak Pravilnika o izmjenama i dopunama Pravilnika o postupku homologacije određenih kategorija vozila s obzirom na mase i dimenzije TPV 148 ( izdanje 00)

### NN 12/2009 (28.1.2009.), Ispravak Pravilnika o izmjenama i dopunama Pravilnika o postupku homologacije određenih kategorija vozila s obzirom na mase i dimenzije TPV 148 ( izdanje 00)

**DRŽAVNI ZAVOD ZA MJERITELJSTVO**

275

Nakon izvršenog uspoređivanja s izvornim tekstom utvrđena je pogreška u Pravilniku o izmjenama i dopunama Pravilnika o postupku homologacije određenih kategorija vozila s obzirom na mase i dimenzije TPV 148 (izdanje 00) koji je objavljen u »Narodnim novinama« broj 34 od 26. ožujka 2008. godine te se daje

ISPRAVAK

PRAVILNIKA O IZMJENAMA I DOPUNAMA PRAVILNIKA O POSTUPKU HOMOLOGACIJE ODREĐENIH KATEGORIJA VOZILA S OBZIROM NA MASE I DIMENZIJE TPV 148 (IZDANJE 00)

U članku 5., u prvom stavku umjesto broja "2.1.2.2.4." treba stajati »2.1.2.4.«. U istom članku ispušten je tekst drugog stavka koji glasi »Broj prijašnje točke 2.1.2.2 mijenja se u 2.1.2.5.«

Klasa: 011-02/09-02/03

Urbroj: 558-04/2-09-1

Zagreb, 21. siječnja 2009.

Ravnatelj
Mirko Vuković, dipl. ing., v. r.

Ostalo, NN 12/2009-275
## Ispravak Pravilnika o postupku homologacije tipa motornih i priključnih vozila, s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 01)

### NN 12/2009 (28.1.2009.), Ispravak Pravilnika o postupku homologacije tipa motornih i priključnih vozila, s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 01)

**DRŽAVNI ZAVOD ZA MJERITELJSTVO**

277

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije tipa motornih i priključnih vozila, s obzirom na ugradbu uređaja za osvjetljavanje i svjetlosnu signalizaciju TPV 120 (izdanje 01) koji je objavljen »Narodnim novinama« broj 77 od 4. srpnja 2008. godine te se daje

ISPRAVAK

PRAVILNIK O POSTUPKU HOMOLOGACIJE TIPA MOTORNIH I PRIKLJUČNIH VOZILA, S OBZIROM NA UGRADBU UREĐAJA ZA OSVJETLJAVANJE I SVJETLOSNU SIGNALIZACIJU TPV 120
(IZDANJE 01)

U Prilogu II. umjesto ponovljene točke »2.7.11.« treba stajati sljedeći tekst:

»Pokazivač (pokazivači) mogu se također upotrebljavati u skladu s odredbama Pravilnika UN/ECE R 97.«.

Nakon točke 2.7.17.1.2 ispuštena je sljedeća točka:

»2.7.17.2. »označivanje crtom« označava označivanje visoke uočljivosti koje naznačuje vodoravne dimenzije vozila (duljinu i širinu) neprekinutom crtom.«.

U točki 6.2.6.1.2 ispušten je tekst pete alineje koji glasi:

»Početna usmjerenost mora se namjestiti između -2 % i -2,5 %.«.

U točki 6.2.9 ispušten je tekst treće i četvrte alineje koji glasi:

»Samo kratka glavna svjetla u skladu s UN/ECE pravilnicima br. 98 ili 112 mogu se upotrebljavati za osvjetljavanje u zavoju.

Ako se osvjetljavanje u zavoju proizvodi vodoravnim pomicanjem cijelog svjetlosnog snopa ili pregiba zasjenjenja, ono se treba aktivirati samo u vožnji vozila naprijed; to se ne primjenjuje ako se osvjetljavanje u zavoju proizvodi skretanjem nadesno u slučaju prometa desnom stranom (nalijevo u slučaju prometa lijevom stranom).«.

U Dodatku »NADZOR NAD SUKLADNOŠĆU PROIZVODNJE« umjesto broja Dodatka »10« treba stajati »9«.

Klasa: 011-02/09-02/5

Urbroj: 558-04/2-09-1

Zagreb, 21. siječnja 2009.

Ravnatelj
Mirko Vuković, dipl. ing., v. r.

Ostalo, NN 12/2009-277
## Ispravak Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih s takvim motorima, s obzirom na smanjenje emisije plinovitih i krutih štetnih sastojaka iz motora TPV 141 ( izdanje 00)

### NN 12/2009 (28.1.2009.), Ispravak Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih s takvim motorima, s obzirom na smanjenje emisije plinovitih i krutih štetnih sastojaka iz motora TPV 141 ( izdanje 00)

**DRŽAVNI ZAVOD ZA MJERITELJSTVO**

278

Nakon izvršenog uspoređivanja s izvornim tekstom utvrđena je pogreška u Pravilniku o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih s takvim motorima, s obzirom na smanjenje emisije plinovitih i krutih štetnih sastojaka iz motora TPV 141 (izdanje 00) koji je objavljen u »Narodnim novinama« broj 19 od 16. veljače 2007. godine te se daje

ISPRAVAK

PRAVILNIK O POSTUPKU HOMOLOGACIJE MOTORA S KOMPRESIJSKIM PALJENJEM I MOTORA NA PLIN NAMIJENJENIH ZA UPORABU U VOZILIMA TE VOZILA OPREMLJENIH S TAKVIM MOTORIMA, S OBZIROM NA SMANJENJE EMISIJE PLINOVITIH I KRUTIH ŠTETNIH SASTOJAKA IZ MOTORA TPV 141 (IZDANJE 00)

U članku 7. stavku 1. točki 1. umjesto riječi »A(2005)« treba stajati »B1(2005)«.

U članku 8. umjesto broja »95/06« treba stajati »95/03«.

Klasa: 011-02/09-02/6

Urbroj: 558-04/2-09-1

Zagreb, 21. siječnja 2009.

Ravnatelj
Mirko Vuković, dipl. ing., v. r.

Ostalo, NN 12/2009-278
## Odluka o zatvaranju Ureda za vezu Republike Hrvatske, sa sjedištem u Prištini

### NN 13/2009 (30.1.2009.), Odluka o zatvaranju Ureda za vezu Republike Hrvatske, sa sjedištem u Prištini

**PREDSJEDNIK REPUBLIKE HRVATSKE**

280

Na temelju odredbe članka 10. stavka 5. i članka 17. Zakona o vanjskim poslovima (»Narodne novine« broj 48/96) te točke I. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., a na prijedlog Vlade Republike Hrvatske, donosim

ODLUKU

O ZATVARANJU UREDA ZA VEZU REPUBLIKE HRVATSKE, SA SJEDIŠTEM U PRIŠTINI

Zatvara se Ured za vezu Republike Hrvatske, sa sjedištem u Prištini. Ova Odluka stupa na snagu danom donošenja.

Klasa: 018-07/09-01/01
Urbroj: 71-05-03/1-09-2
Zagreb, 22. siječnja 2009.

Predsjednik
Republike Hrvatske
Stjepan Mesić, v. r.

Odluka, NN 13/2009-280
## Rješenje o imenovanju ravnateljice Uprave za veterinarstvo u Ministarstvu poljoprivrede, ribarstva i ruralnog razvoja

### NN 13/2009 (30.1.2009.), Rješenje o imenovanju ravnateljice Uprave za veterinarstvo u Ministarstvu poljoprivrede, ribarstva i ruralnog razvoja

VLADA REPUBLIKE HRVATSKE

282

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 22. siječnja 2009. godine donijela

RJEŠENJE

O IMENOVANJU RAVNATELJICE UPRAVE ZA VETERINARSTVO U MINISTARSTVU POLJOPRIVREDE, RIBARSTVA I RURALNOG RAZVOJA

Imenuje se mr. sc. SANJA ŠEPAROVIĆ ravnateljicom Uprave za veterinarstvo u Ministarstvu poljoprivrede, ribarstva i ruralnog razvoja.

Klasa: 080-02/08-01/574
Urbroj: 50304/2-09-01
Zagreb, 22. siječnja 2009.

Predsjednik
dr. sc. Ivo Sanader, v. r.

Rješenje, NN 13/2009-282
## Rješenje o imenovanju ravnateljice Uprave za sustav turističkih zajednica u Ministarstvu turizma

### NN 13/2009 (30.1.2009.), Rješenje o imenovanju ravnateljice Uprave za sustav turističkih zajednica u Ministarstvu turizma

VLADA REPUBLIKE HRVATSKE

283

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 22. siječnja 2009. godine donijela

RJEŠENJE

O IMENOVANJU RAVNATELJICE UPRAVE ZA SUSTAV TURISTIČKIH ZAJEDNICA U MINISTARSTVU TURIZMA

Imenuje se ANDREA PETROV ravnateljicom Uprave za sustav turističkih zajednica u Ministarstvu turizma.

Klasa: 080-02/09-01/07

Urbroj: 50304/2-09-01

Zagreb, 22. siječnja 2009.

Predsjednik
dr. sc. Ivo Sanader, v. r.

Rješenje, NN 13/2009-283
## Rješenje o imenovanju ravnateljice Uprave za posebne oblike turizma i turizam na kontinentu u Ministarstvu turizma

### NN 13/2009 (30.1.2009.), Rješenje o imenovanju ravnateljice Uprave za posebne oblike turizma i turizam na kontinentu u Ministarstvu turizma

VLADA REPUBLIKE HRVATSKE

284

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6.a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 22. siječnja 2009. godine donijela

RJEŠENJE

O IMENOVANJU RAVNATELJICE UPRAVE ZA POSEBNE OBLIKE TURIZMA I TURIZAM NA KONTINENTU U MINISTARSTVU TURIZMA

Imenuje se TANJA NOVOTNI ravnateljicom Uprave za posebne oblike turizma i turizam na kontinentu u Ministarstvu turizma.

Klasa: 080-02/09-01/08
Urbroj: 50304/2-09-01
Zagreb, 22. siječnja 2009.

Predsjednik
dr. sc. Ivo Sanader, v. r.

Rješenje, NN 13/2009-284